《问田尉公俞丐菊栽》
宋代·李新

冷官厅外病阴阴，犹向西风拥鼻吟。
梅福儘藏云外宅，陶潜难老菊边心。
许因秋社前头雨，分与东篱匝后金。
待到重阳不开放，却收樽酒去相寻。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。